Mazal-aY nettidir ddaw n udabu amesbaṭli yessumen idammen n wegdud Aqbayli. Azarug i d-wwin yergazen di 1962 yuɣal d qeṭran. Imi s kra n udabu i d-yussan yeggul Yef Tmurt n Yiqbayliyen ur tufi talwit.
Aqla-aɣ di tagara n 2012. Mazal lbaṭel ad d-yettarew beṭṭu ger YIqabyliyen. Ansi i d-tekka tyita? Tiyita tamqerḥant tekka-d seg uẓar i d-icetlen seg wammus n wid yezgan xedeen agdud. D acu n tmara i ten-yerran? S lebYi-nnsen, d aYuru!
Wid yeṭfen adabu sexdamen tasertit n faruq, zgan d icenga n Tmurt n Yiqbayliyen.
Ttkellixen i yimdanen belli ttmeslayen s yisem n wegdud, ɣas agdud yeẓra ɣelṭen aṭas di tsertit-nnsen.
Wannag tura uɣalen d ifereunen fell-aɣ, ccukren armi qrib ɣelben agdud s lekmal-is! Aneggaru-yagi netta, ifaq-asen, yezra yerna yeḥsa d acu yellan deg-sen, xedmen ṛṛay-nsen.
Netta Ṛebbi yeẓra belli ɣelben cciṭan di lbaṭel xeddmen. Aqbayli ad asen-iqqar belli netta ṛzan-as ul-is, ɣef aya ttaṛ-is ḥlal segsen. D nutni i yeččan tamurt di sṛayat-nsen, ur d-lhin d wegdud ur d-lhin d tmurt. Ad ten-ḥeqqren akk ad t-neqqen, ad ten-snejlin ɣer tmura n medden. Aqbayli ad asen-yeqqar abrid-agi d abrid n lbaṭel, ur tzemrem ara ad d-tawim ayen yelhan s werid ucmit. Anda ma ddan, di ddunit neɣ di laxeṛt. Taggara-nnsen d times n ǧahenmama ansi ur d-tefɣen ara i lebda.
Ass-a, tamurt tuɣal d annar n ilefḍan akked wammus, d lbur. Idammen uɣalen ttmirin akken yettmiri ugeffur anda nniḍen. Iqbayliyen werǧin meyzen belli yezmer ad d-yaweḍ wass anda Tamurt n Yiqbeyliyen ad ttawed i liḥala i deg tella ass-a. Ass-a iban anwa i d acengu, yeḍra lbaṭel di yal imeḍqan, di tugett n tegnatin lbaṭel-nsen iban am aggur deg ass n tziri.
Abrid mazal Yezzif yenneḍ, mazal amennuY ameqran ad-aY-yettraju imi tidett ddaw n uceḍaḍ n labṭel. AmennuY Yef Teqbaylit mačči d yiwen n wass neY n useggas. AmennuY Yef Teqbaylit d yal ass di tmeddurt-nneY d yal tiqqit n idammen-nneY, d yal tabniqt deg allaYen-nneY. AmennuY Yef Teqbaylit d amennuY n tidet, n teYdemt, n tegmat akked tdukli. Ass-a, s tezmert n tegmat d tdukli, s tezmert n tussna d tmussni, s tallat gar-aneY ara d-nerr taqbaylit-nneY d yidles-nneY.
Crif WanuYi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn